  Майя Бывальцева Удмуртиысь одӥгез кужмоез биатлонист Александр Поварницын 23-тӥ толсуре нимаз бызьылонъёсын умой быгатонлыкъёссэ возьматыны оске. Со сярысь спортсмен вераз журналистъёслы. 21-тӥ толсуре «Ижевская винтовка» ӵошатсконын элькунысь биатлонистъёс туж ик ӧз висъяське. «Мылкыды мынам умой, нимаз бызьылонъёсын вань кужымме возьматэме потэ. Мынам кемалась уг пӧрмы ни умой ыбылӥськыны, али мынам валтӥсь ужпуме луоз — ыбылӥськон интыын умой но янгышъёстэк ужан», — вераз Александр Поварницын журналистъёслы. Россиысь биатлонистъёс «Ижевская винтовка» сярысь Тодэ вайытом, 21-тӥ толсуре «Ижевская винтовка» ӵошатсконъёсын воргоронъёслэн но юниоръёслэн эстафетаоссы ортчизы. Удмуртиысь воргоронъёслэн командазы сизьыметӥ гинэ инты басьтӥз. Егитъёс устогез ортчизы — куинетӥ инты басьтӥзы. Воргоронъёслэн эстафетаязы призёръёс луизы Ханты-Манси автоном округлэн, Санкт-Петербурглэн но Красноярск шаерлэн командаоссы. Пиослэн — Тюмень улосвылысь, Ханты-Манси автоном округысь но Удмуртиысь. «Ижевская винтовка»: ӵошатсконлэн нырысетӥ нуналаз 11 фото Тегъёс: Спорт Ижкар Биатлон Удмуртия Ижевскаявинтовка  